CELEX: 32011D0745
Language: lt
Date: 1320969600000
Title: 2011/745/: 2011 m. lapkričio 11 d. Komisijos sprendimas, kuriuo iš dalies keičiami sprendimai 2010/2/ES ir 2011/278/ES dėl sektorių ir jų pošakių, kuriems būdinga didelė anglies dioksido nutekėjimo rizika (pranešta dokumentu Nr. C(2011) 8017) Tekstas svarbus EEE

17.11.2011   
            
            
               LT
            
            
               Europos Sąjungos oficialusis leidinys
            
            
               L 299/9
            
         KOMISIJOS SPRENDIMAS
   2011 m. lapkričio 11 d.
   kuriuo iš dalies keičiami sprendimai 2010/2/ES ir 2011/278/ES dėl sektorių ir jų pošakių, kuriems būdinga didelė anglies dioksido nutekėjimo rizika
   (pranešta dokumentu Nr. C(2011) 8017)
   (Tekstas svarbus EEE)
   (2011/745/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. spalio 13 d. Europos Parlamento ir Tarybos direktyvą 2003/87/EB, nustatančią šiltnamio efektą sukeliančių dujų emisijos leidimų sistemą Bendrijoje ir iš dalies keičiančią Tarybos direktyvą 96/61/EB (1), ypač į jos 10a straipsnio 1 ir 13 dalis,
   kadangi:
   
               (1)
            
            
               Komisijos sprendimu 2010/2/ES (2) pagal Europos Parlamento ir Tarybos direktyvą 2003/87/EB nustatomas sektorių ir jų pošakių, kuriems būdinga didelė anglies dioksido nutekėjimo rizika, sąrašas;
            
         
               (2)
            
            
               Komisijos sprendimu 2011/278/ES (3) nustatomos suderinto nemokamo apyvartinių taršos leidimų suteikimo pagal Direktyvos 2003/87/EB 10a straipsnį pereinamojo laikotarpio Sąjungos taisyklės;
            
         
               (3)
            
            
               pagal Direktyvos 2003/87/EB 10a straipsnio 13 dalį Komisija kiekvienais metais gali įtraukti sektorių arba jo pošakį į sektorių ir jų pošakių, kuriems būdinga didelė anglies dioksido nutekėjimo rizika, sąrašą. Analitinėje ataskaitoje turi būti įrodyta, kad šis sektorius arba jo pošakis, atlikus pakeitimus, kurie turėjo didelės įtakos šio sektoriaus ar jo pošakio vykdomai veiklai, atitinka tos direktyvos 10a straipsnio 14–17 dalyse nurodytus kriterijus;
            
         
               (4)
            
            
               Komisija, siekdama nustatyti sektorius arba jų pošakius, kuriems būdinga didelė anglies dioksido nutekėjimo rizika, Sąjungos lygmeniu turi įvertinti atitinkamo sektoriaus ar jo pošakio galimybes pagal suskirstymo lygį perkelti reikalingų apyvartinių taršos leidimų tiesiogines sąnaudas ir dėl Direktyvos 2003/87/EB įgyvendinimo padidėjusių elektros energijos kainų susidariusias netiesiogines sąnaudas į produktų kainas taip, kad didelė rinkos dalis neatitektų ne Sąjungoje esantiems įrenginiams, iš kurių išmetama daugiau anglies dioksido. Šie vertinimai turi būti grindžiami vidutine anglies dioksido kaina, nurodyta Komisijos poveikio vertinime, kuris pateiktas su Sąjungos tikslų, susijusių su klimato kaita ir atsinaujinančiąja energija, įgyvendinimo iki 2020 m. priemonių paketu, ir kiekvieno sektoriaus arba jo pošakio prekybos, gamybos ir pridėtinės vertės paskutinių trejų metų duomenimis, jei tokių duomenų yra;
            
         
               (5)
            
            
               kai kurie sektoriai ir jų pošakiai, kaip antai, degto molio plytų ir stogo čerpių gamybos, kurie dėl laiko stokos ir duomenų trūkumo bei menko jų patikimumo nebuvo išsamiai išnagrinėti, neįtraukti į Sprendimo 2010/2/ES priede paskelbtą sąrašą;
            
         
               (6)
            
            
               degto molio plytų, plytelių ir statybinių dirbinių gamybos sektorius (NACE kodas 2640) pakartotinai įvertintas 2010 m. Iš šio kokybinio įvertinimo rezultatų matyti, kad rinkos sąlygos sudėtingos – auga prekyba, vis daugiau importuojama iš šalių, pasižyminčių mažomis gamybos sąnaudomis, didėja tarptautinė konkurencija, didelė Sąjungos gamybos dalis priklauso mažoms ir vidutinėms įmonėms, be to, vertintais metais vyravo tik mažos pelno maržos, palyginti su papildomomis CO2 išlaidomis, o tai riboja įrenginių investicinį pajėgumą ir galimybes mažinti išmetamų teršalų kiekį. Atsižvelgiant į bendrą šių veiksnių poveikį, šis sektorius turėtų būti laikomas sektoriumi, kuriam būdinga didelė anglies dioksido nutekėjimo rizika;
            
         
               (7)
            
            
               be to, buvo įrodyta, kad druskos gavybos sektorius (NACE kodas 1440) tenkina Direktyvos 2003/87EB 10a straipsnio 14–17 dalyse nustatytus kiekybinius kriterijus, po to, kai pagal Bendrijos nepriklausomą sandorių žurnalą, kuris buvo naudotas kaip pagrindinis šaltinis apskaičiuojant tiesiogines apyvartinių taršos leidimų sąnaudas, buvo nustatyta papildomų įrenginių. Todėl šis sektorius turėtų būti įtrauktas į sektorių ir jų pošakių, kuriems būdinga didelė anglies dioksido nutekėjimo rizika, sąrašą. Tai, kad pagal Bendrijos nepriklausomą sandorių žurnalą buvo nustatyta papildomų šiam sektoriui priklausančių įrenginių, neturi įtakos tam, ar kitiems sektoriams ir jų pošakiams bus būdinga didelė anglies dioksido nutekėjimo rizika, ar ne;
            
         
               (8)
            
            
               kai kurie sektoriai, kurie, vertinant NACE 4 skaitmenų lygmeniu, Sprendimu 2010/2/ES priskirti sektoriams, kuriems nebūdinga didelė anglies dioksido nutekėjimo rizika, buvo išskaidyti ir buvo įvertinti kai kurie atitinkami jų pošakiai, kuriems dėl tam tikrų specifinių išskirtinių savybių būdingas visiškai kitoks poveikis nei visiems kitiems sektoriaus pošakiams. Jei atlikus sektorių arba pošakių įvertinimą galima daryti išvadą, kad jie gali būti aiškiai atskirti nuo kitų sektorių ir pošakių dėl jų specifinių savybių ir kad jie tenkina Direktyvos 2003/87/EB 10a straipsnio 15 arba 16 dalyje nustatytus kiekybinius kriterijus, juos galima įtraukti į sektorių ir jų pošakių, kuriems būdinga didelė anglies dioksido nutekėjimo rizika, sąrašą. Todėl į sąrašą turėtų būti įtraukti ir kakavos pastos (išskyrus tą, į kurią pridėta cukraus ar kitų saldiklių), kakavos sviesto, riebalų ir aliejaus bei kakavos miltelių, į kuriuos nepridėta cukraus arba kitų saldiklių, sektoriai;
            
         
               (9)
            
            
               analizė, numatyta Sprendimo 2010/2/EB 1 straipsnio antroje pastraipoje, jau atlikta, todėl tą pastraipą reikėtų išbraukti. Būtino prekybos intensyvumo įrodymų, kuriais remiantis analizėje vertinti sektoriai galėtų būti įtraukti į sektorių ir jų pošakių, kuriems būdinga didelė anglies dioksido nutekėjimo rizika, sąrašą, Komisija nerado;
            
         
               (10)
            
            
               todėl sprendimai 2010/2/EB ir 2011/278/ES turėtų būti atitinkamai iš dalies pakeisti;
            
         
               (11)
            
            
               šiame sprendime numatytos priemonės atitinka Klimato kaitos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2010/2/EB daliniai pakeitimai
   Sprendimas 2010/2/ES iš dalies keičiamas taip:
   
               1.
            
            
               1 straipsnio antra pastraipa išbraukiama.
            
         
               2.
            
            
               Sprendimo 2010/2/EB priedas iš dalies keičiamas pagal šio sprendimo I priedą.
            
         2 straipsnis
   Sprendimo 2011/278/ES daliniai pakeitimai
   Sprendimo 2011/278/ES I priedas iš dalies keičiamas pagal šio sprendimo II priedą.
   3 straipsnis
   Adresatai
   Šis sprendimas skirtas valstybėms narėms.
   
      Priimta Briuselyje 2011 m. lapkričio 11 d.
      
         
            Komisijos vardu
         
         Connie HEDEGAARD
         
            Komisijos narė
         
      
   
   
      (1)  OL L 275, 2003 10 25, p. 32.
   
      (2)  OL L 1, 2010 1 5, p. 10.
   
      (3)  OL L 130, 2011 5 17, p. 1.
   
      PRIEDAS I
      Sprendimo 2010/2/EB priedas iš dalies keičiamas taip:
      
                  1.
               
               
                  1.2 skirsnyje į lentelę įterpiamas šis įrašas:
                  
                              NACE kodas
                           
                           
                              Aprašymas
                           
                        
                              „1440
                           
                           
                              Druskos gavyba“.
                           
                        
            
                  2.
               
               
                  2 punktas iš dalies keičiamas taip:
                  
                              a)
                           
                           
                              Antraštė pakeičiama taip:
                              „KITO NEI NACE-4 LYGMENS SEKTORIAI IR JŲ POŠAKIAI, REMIANTIS DIREKTYVOS 2003/87/EB 10a STRAIPSNIO 15 ARBA 16 DALYJE NUSTATYTAIS KIEKYBINIAIS KRITERIJAIS“
                           
                        
                              b)
                           
                           
                              Po 155154 įrašo įterpiami šie įrašai:
                              
                                          Prodcom kodas
                                       
                                       
                                          Aprašymas
                                       
                                    
                                          „15841100
                                       
                                       
                                          Kakavos pasta (išskyrus tą, į kurią pridėta cukraus ar kitų saldiklių)
                                       
                                    
                                          15841200
                                       
                                       
                                          Kakavos sviestas, riebalai ir aliejus
                                       
                                    
                                          15841300
                                       
                                       
                                          Kakavos milteliai, į kuriuos nepridėta cukraus arba kitų saldiklių“.
                                       
                                    
                        
            
                  3.
               
               
                  3 skirsnyje po 2416 įrašo įterpiamas šis įrašas:
                  
                              NACE kodas
                           
                           
                              Aprašymas
                           
                        
                              „2640
                           
                           
                              Degto molio plytų, plytelių ir statybinių dirbinių gamyba“.
                           
                        
            
   
      PRIEDAS II
      Sprendimo 2011/278/ES I priede įrašai, pateikti prie produkto santykinio taršos rodiklio skiltyje nurodytų fasadinių apdailos plytų, grindinio blokų ir čerpių, pakeičiami šiais įrašais:
      
         
                     Produkto santykinis taršos rodiklis
                  
                  
                     Produktų, kuriems taikomas santykinis taršos rodiklis, apibūdinimas
                  
                  
                     Procesų ir išmetamųjų ŠESD, kuriems taikomas santykinis taršos rodiklis, apibūdinimas (sistemos ribos)
                  
                  
                     Anglies dioksido nutekėjimo rizika 2013 ir 2014 m. pagal Komisijos sprendimą 2010/2/ES
                  
                  
                     Santykinio taršos rodiklio vertė
                     (ATL/t)
                  
               
                     „Fasadinės apdailos plytos
                  
                  
                     Fasadinės apdailos plytos, kurių tankis > 1 000 kg/m3, naudojamos mūrijant pagal EN 771–1, išskyrus grindinio blokus, klinkerio trinkeles ir redukuotas apdailos plytas (angl. blue braised facing brinks).
                  
                  
                     Apima visus procesus, tiesiogiai arba netiesiogiai susijusius su gamybos procesais: žaliavų paruošimas, sudedamųjų dalių maišymas, gaminių formavimas, gaminių džiovinimas ir gaminių degimas, gaminio apipavidalinimas ir kaminų išmetamųjų dujų valymas.
                  
                  
                     yra
                  
                  
                     0,139
                  
               
                     Grindinio blokai
                  
                  
                     Molinės plytos, skirtos grindiniui kloti pagal EN 1344.
                  
                  
                     Apima visus procesus, tiesiogiai arba netiesiogiai susijusius su gamybos procesais: žaliavų paruošimas, sudedamųjų dalių maišymas, gaminių formavimas, gaminių džiovinimas ir gaminių degimas, gaminio apipavidalinimas ir kaminų išmetamųjų dujų valymas.
                  
                  
                     yra
                  
                  
                     0,192
                  
               
                     Čerpės
                  
                  
                     Molinės čerpės, skirtos kloti ant stogo, kaip apibrėžta EN 1304:2005, išskyrus redukuotas stogo čerpes (angl. blue braised roof tiles) ir priedus.
                  
                  
                     Apima visus procesus, tiesiogiai arba netiesiogiai susijusius su gamybos procesais: žaliavų paruošimas, sudedamųjų dalių maišymas, gaminių formavimas, gaminių džiovinimas ir gaminių degimas, gaminio apipavidalinimas ir kaminų išmetamųjų dujų valymas.
                  
                  
                     yra
                  
                  
                     0,144“.